**PRIRODA I DRUŠTVO + LIKOVNA KULTURA**

**Obilježja živih bića (U 78, 79), Obrisna crta (živa bića, drvene bojice)**

* Ako pogledaš oko sebe, vidjet ćeš predmete, ali vidjet ćeš i ŽIVA BIĆA. Koja živa bića uočavaš?

Po čemu razlikuješ predmete i živa bića?

* Otvori udžbenik na 78. stranici. Pažljivo čitaj tekst ispod fotografija. On ti objašnjava što je prikazano na njima. Sve to su OBILJEŽJA živih bića: ljudi, biljaka i životinja. To je ono po čemu se živa bića razlikuju od predmeta.
* Zapiši naslov u bilježnici na novoj stranici, a zatim nacrtaj i uz svaki crtež napiši kao što je prikazano. Možeš i izrezati ovaj plan poče pa ga zalijepiti u bilježnicu.

|  |
| --- |
| **Obilježja živih bića**razmnožavaju se serastuhrane sestare i umirureagiraju na toplinu, hladnoću...kreću se |

* Za vježbu riješi zadatke u radnoj bilježnici.

**HRVATSKI JEZIK**

**USKRSNA ZEČJA PREPIRKA (U 184)**

* Otvori udžbenik, pogledaj ilustraciju i razmisli:

Oko čega bi se zečevi mogli prepirati? Kako znamo da je uskrsno vrijeme?

* Što ćeš čitati: pripovijetku, pjesmu, bajku? Po čemu prepoznaješ o kojoj se vrsti radi?
* Pročitaj pjesmu.

Jesi li pogodio oko čega se zečići prepiru?

* Pročitaj kiticu po kiticu pjesme, čitaj glasno i izražajno.

Razmisli: Koja je tema pjesme? Zbog čega su se zečići svađali? Tko se umiješao? Što su na kraju zaključili?

* Zapiši u bilježnice. Pazi na pisanje slova č, ć:

**Uskrsna zečja prepirka**

 Nevenka Videk

Tema: zečja prepirke oko boje za pisanice

Pjesma ima 3 kitice.

Rima: zečića – kratkorepića

sporili – dogovorili

boje – stoje

tvrdio – rasrdio

ljutio – šutio…

* Vježbaj glasno izražajno čitanje

**TZK**

Vježbaj uz Školu na Trećem.

**NE ZABORAVI** na sutrašnju provjeru iz Matematike. Vježbaj pisano množenje. Ako nešto ne razumiješ i ne znaš samostalno riješiti, pomoći ću ti. Obavezno provjeri jesu li rezultati koje si dobila/dobio točni prema rješenjima koja ćete dobiti. Posebno obrati pažnju na zadatke u kojima griješiš i njih dodatno provježbaj.